กลุ่มโรค NCDs คือ โรคไม่ติดต่อหมายถึงโรคที่เราสร้างขึ้นเอง ไม่ได้เกิดจากการรับเชื้อโรคมาจากบุคคลอื่น ๆ หากแต่เกิดจากใช้ชีวิตที่ไม่เหมาะสม จนก่อให้เกิดโรค NCDs ในที่สุด พฤติกรรมของผู้ป่วย NCD คือการกิน การนอน การใช้ชีวิตทั่ว ๆ ไป หากแต่เป็นความสุ่มเสี่ยงสะสมและเรื้อรังจนเกิดโรค เช่น การกินของหวาน ของทอด ของมันเป็นประจำ การนอนดึกและไม่เป็นเวลา การดื่มแอลกอฮอล์ การสูบบุหรี่ เป็นต้น พฤติกรรมเหล่านี้แน่นอนว่าไม่ได้ส่งผลในทันทีที่ทำ แต่มันต้องสะสมเป็นระยะเวลานาน ๆ ค่อย ๆ ให้ร่างกายส่งสัญญาณมาทีละเล็ก ทีละน้อย จนรู้ตัวอีกที ตัวเราก็ป่วยเป็นโรค NCDs ไปแล้ว